cyanic-selkie/wikianc huggingface dataset:
காமா சார்பியம்
முடிவிலாப் பெருக்கல் வடிவில் ஆய்லர் தரும் வரையறை
என்பதன் தொடர்பெருக்கமாகிய
n!
-ஐக் கணக்கிடலாம். பின்னர் அதனைப் பயன்படுத்தித் தோராயமாக
(n+z)!
என்பதைக் கணக்கிடலாம், பின்னர் மீளுறும் சமன்பாட்டை
என்பதனைத் தோராயமாகக் கண்டறியலாம். கடைசியாக
என்பது முடிவிலியாக சென்றடையும்பொழுது தோராயம் என்பது முழுதும் சரியானதாக ஆகிவிடும்.
குறிப்பாக, ஒரு குறிப்பிட்ட முழுவெண் m -உக்கு, கீழ்க்காணுமாறு எழுதலாம். இதே சமன்பாடு அந்த ஏதோவொரு குறிப்பிட்ட m என்பதை ஏதோவொரு குறிப்பிட்ட சிக்கெலெண் z -ஆக மாற்றினாலும் பொருந்துவதாகும்.
ஆல் இருபக்கத்தையும் பெருக்கினால், இந்த முடிவிலிப் பெருக்க வாய்பாடு எதிர்ம முழுவெண் அல்லாத எல்லா z சிக்கலெண்களுக்கும் குவியடைவு பெறும். எதிர்ம முழுவெண் இருந்தால்
m!
= m
(m−1)!
m = 0
என்பதில் சுழியத்தால் வகுபடும் நிலை வரும்.
சில காமா சார்பிய மதிப்புகள்
காமா சார்பியத்தின் மதிப்புகள் சில:
அடிக்குறிப்புகளும் மேற்கோள்களும்
பகுப்பு:காமா சார்பியத் தொடர்பான சார்பியங்கள் பகுப்பு:கணிதம்
தோரணம்
மீண்டும் மீண்டும் தோன்றும் வடிவங்கள், நிகழ்வுகள், பொருள்கள் தோரணம் (pattern) எனப்படும். தோரணம் உலகின் இயல்புகளில் ஒன்று. தோரணத்தை அவதானித்து அறிவது அறிவியலின் அடிப்படை செயற்பாடுகளின் ஒன்று.
எடுத்துக்காட்டுகள்
பகுப்பு:அறிவு பகுப்பு:வடிவமைப்பு பகுப்பு:இயற்கைப் புவியியல்
உதயன் (யாழ்ப்பாணம்)
உதயன் (ஆங்கிலம்: Uthayan) இலங்கையின் யாழ்ப்பாணத்தில் இருந்து நெடுங்காலம் வெளிவரும் முன்னணி நாளாந்த தமிழ்ப் பத்திரிகை ஆகும். மிகச் சிக்கலான அரசியல் சமூகப் பொருளாதாரச் சூழ்நிலையிலும் இது தொடர்ந்து வெளிவந்தது. தற்போது இப் பத்திரிகை தமிழ்த் தேசிய ஆதரவு நிலைப்பாட்டுக்காக பல்வேறு அச்சுறுத்தலுக்கு உள்ளாகி இருந்தது. இதன் கனடியத் துணைப்பதிப்பு யாழ். உதயன் என்பதாகும் (தற்காலிகமாக நிறுத்தப்பட்டுள்ளது). யாழ்ப்பாணத்தில் இருந்து வெளிவரும் உதயன் பத்திரிகை உதயன் இணைய வானொலியையும் நடத்தி வருகிறது.
வரலாறு
"உதயன்" 1985 ஆம் ஆண்டில் ஈ. சரவணபவன் அவர்களால் நிறுவப்பட்டு நவம்பர் 27, 1985 அன்று முதல் பதிப்பு வெளியிடப்பட்டது. அந்த நேரத்தில் யாழ்ப்பாணத்திலிருந்து தமிழ் மொழியில் "ஈழமுரசு" மற்றும் "ஈழநாடு" என்ற வேறு இரண்டு செய்தித்தாள்கள் வெளியிடப்பட்டு வந்தன. முரசொலி 1986 ஆம் ஆண்டில் யாழ்ப்பாணத்திலிருந்து வெளியிடத் தொடங்கியது.
உள்நாட்டுப் போர் அதிகரித்தபோது, யாழ்ப்பாணத்திலிருந்து வெளியிடப்பட்ட செய்தித்தாள்கள் அரசாங்கப் படைகள் மற்றும் ஈழக் கிளர்ச்சிப் போராளி குழுக்களின் கட்டுப்பாட்டின் கீழ் வந்தன. 1987 மற்றும் 1994 ஆம் ஆண்டுகளில் முறையே தமிழீழ விடுதலைப் புலிகளால் ] (எல்.டி.டி.இ) ஈழமுரசு மற்றும் ஈழநாடு ஆகிய இரண்டும் கைப்பற்றப்பட்டது. .
அக்டோபர் 1995 இல், இலங்கை இராணுவம் யாழ்ப்பாண தீபகற்பத்தைதமிழீழ விடுதலைப் புலிகளிடமிருந்து மீண்டும் கைப்பற்றுவதற்காக ஒரு இராணுவத் தாக்குதலைத் தொடங்கியபோது, வலிகாமம் பிராந்தியத்தின் மொத்த மக்களும் தீபகற்பத்தின் மற்ற பகுதிகளுக்கும் வன்னிக்கும் தப்பி ஓடினர். "உதயன்" ஊழியர்கள் தங்கள் யாழ்ப்பாண அலுவலகங்களிலிருந்து தப்பி ஓடி, ஒரு வண்டியில் அச்சிடல் இயந்திரம், ஒரு இயற்றி மற்றும் செய்தித்தாள் ஆகியவற்றை எடுத்துக் கொண்டனர். அவர்கள் தென்மராட்சியில் சரசாலை என்ற ஒரு இடத்தில் ஒரு தற்காலிக அலுவலகத்தை அமைத்தனர், அங்கிருந்து இருந்து ஏப்ரல் 1996 வரை அவர்கள் அந்த பத்திரிகையை வெளியிட்டனர். யாழ்ப்பாணம் உட்பட தீபகற்பத்தின் பெரும்பகுதியை இராணுவம் மீண்டும் கைப்பற்றிய பின்னர் அந்த செய்தித் தாள் யாழ்ப்பாணத்திற்குத் திரும்பியது. 1996 வாக்கில் யாழ்ப்பாணத்திலிருந்து வெளியிடப்பட்ட ஒரே செய்தித்தாள் "உதயன்" ஆகும்.
2000 ஆம் ஆண்டின் அவசரகால (இதர ஏற்பாடுகள் மற்றும் அதிகாரங்கள்) ஒழுங்குமுறை எண் 1 ஐப் பயன்படுத்தி சமீபத்தில் இயற்றப்பட்ட கடுமையான சட்டத்தைப் பயன்படுத்தி "உதயன்" இலங்கை அரசாங்கத்தால் 19 மே 2000 அன்று மூடப்பட்டது. இலங்கை இராணுவம் அதன் தொலைபேசி இணைப்புகளை துண்டித்து, அலுவலகங்களை பூட்டி, சாவியை எடுத்துச் சென்றது. அரசாங்கம் தனது தடையை நீக்கிய பின்னர் 45 நாட்களுக்குப் பிறகு 2000 ஜூலை 4 அன்று செய்தித்தாள் மீண்டும் திறக்கப்பட்டது.
தமிழீழ விடுதலைப் புலிகளின் தலைமை பேச்சுவார்த்தையாளரும் அரசியல் ஆலோசகருமான அன்ரன் பாலசிங்கத்துடன் ஒரு நேர்காணல் செய்தது தொடர்பாக அதன் துணை ஆசிரியர் என். வித்யாதரனை 20 ஜனவரி 2001, அவரது அலுவலகங்களில் இரண்டு மணி நேரம் காவலர்கள் விசாரித்தனர்.
உள்நாட்டுப் போர் மீண்டும் தொடங்கிய பின்னர், இலங்கை இராணுவம் ஏ9 சாலையை மூடியது, இது யாழ்ப்பாண தீபகற்பத்திற்கும் நாட்டின் பிற பகுதிகளுக்கும் இடையிலான பிரதான சாலை இணைப்பாக இருந்தது. இதன் விளைவாக தீபகற்பத்தில் உணவு, எரிபொருள், மருந்து மற்றும் செய்தித்தாள் மற்றும் அச்சிடும் மை உள்ளிட்ட பிற பொருட்களின் கடுமையான பற்றாக்குறை ஏற்பட்டது. "உதயன்" அதன் பக்கங்களின் எண்ணிக்கையையும் அச்சிடப்பட்ட பிரதிகளையும் கடுமையாகக் குறைக்க வேண்டிய கட்டாயம் ஏற்பட்டது - இது 12 பக்க தாளின் 20,000 பிரதிகளிலிருந்து 4 பக்க தாளின் 7,500 பிரதிகள் வரை சென்றது.
இதன் ஆசிரியர் என். வித்யாதரன் 26 பிப்ரவரி 2009 அன்று வாரண்ட் இல்லாமல் காவல்துறையினரால் கைது செய்யப்பட்டார், ஏனெனில் அவர் தெகிவளை-கல்கிசையில் ஒரு இறுதி சடங்கில் ஒரு வாரண்ட் இல்லாமல் கலந்து கொண்டார் மற்றும் காவலில் தாக்கப்பட்டார் கைது குறித்த சர்வதேச விமர்சனங்கள் தீவிரமடைந்ததால், கொழும்பு மீது தமிழீழ விடுதலைப் புலிகளின் வான்வழித் தாக்குதல் தொடர்பாக வித்யாதரன் கைது செய்யப்பட்டதாக இலங்கை அரசு கூறியது. கொலும்பு குற்றப்பிரிவு வான்வழித் தாக்குதலுடன் அவரை இணைத்ததற்கான எந்த ஆதாரமும் இல்லை என்று நீதிமன்றத்திற்குத் தெரிவித்ததையடுத்து வித்யாதரன் 24 ஏப்ரல் 2009 அன்று விடுவிக்கப்பட்டார். வன்னியில் உள்ள பொதுமக்களின் அவல நிலையை வெளிச்சம் போட்டுக் காட்டுவதற்காகவே தான் தடுத்து வைக்கப்பட்டுள்ளதாக வித்யாதரன் குற்றம் சாட்டினார்.
2006 ஆம் ஆண்டு மே மாதம் 2 ஆம் திகதி உதயன் பத்திரிகை அலுவலகத்துக்குள் புகுந்த ஆயுதாரிகள் நடத்திய துப்பாக்கிச் சூட்டில் உதயன் பணியாளர்கள் இருவர் உயிரிழந்தனர். பெறுமதியான சொத்துக்கள் சேதமாக்கப்பட்டன.
ஊடக சுதந்திரத்துக்கான உயர் விருது 2013
2013 நவம்பர் 27 அன்று பிரான்சின் தலைநகர் பரிசைத் தளமாகக் கொண்டு இயங்கும் எல்லைகளற்ற செய்தியாளர்கள் அமைப்பு ஆண்டு தோறும் சர்வதேச ரீதியாக வழங்கிவரும் ஊடக சுதந்திரத்துக்கான விருதுகளில் மிக முக்கிய விருது உதயனுக்கு வழங்கப்பட்டுள்ளது. பிரான்சின் வடகிழக்குப் பிராந்தியமான ஸ்ரார்ஸ்பேர்க்கில் உலக ஊடகவியலாளர்கள் பெரும் எண்ணிக்கையில் திரண்டிருந்த ஒரு நிகழ்வில் வைத்து இந்த விருது உதயனுக்கு வழங்கப்பட்டது. உதயன் நிர்வாக இயக்குநர் ஈ. சரவணபவன், உதயன் பிரதம ஆசிரியர் ம. வ. கானமயில்நாதன் ஆகியோர் கூட்டாக இந்த விருதினைப் பெற்றுக் கொண்டனர்.
28ஆம் ஆண்டு நிறைவு
27-11-2013 அன்று உதயன் நாளிதழ் தனது 28ஆம் ஆண்டு நிறைவினை கொண்டாடியதுடன் 29ஆம் ஆண்டிலும் காலடி எடுத்து வைத்தது. அன்றைய தினம் இரத்ததான நிகழ்வு, மரம் நடுகை மற்றும் வீர மறவர்களுக்கான அஞ்சலி என்பன அலுவலக வளாகத்தினுள் நடைபெற்றது.
வெளி இணைப்புகள்
பகுப்பு:இலங்கைத் தமிழ் நாளிதழ்கள் பகுப்பு:யாழ்ப்பாணம்
கீழவாசல் சக்கதேவியம்மன் கோயில்
கீழவாசல் சக்கதேவியம்மன் கோயில் தமிழ்நாட்டில் தஞ்சாவூர் மாவட்டம், கீழவாசல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நியமம்
பதஞ்சலி முனிவர் அருளிய  எண்வகை யோகங்களில் நியமம்  இரண்டாம் நிலையாகும். முதல் நிலை இயமம் ஆகும். நியமம் என்பது தவம், மனத்தூய்மை, வாய்மை, தத்துவ நூலோர்தல், பெற்றது கொண்டு மகிழ்தல், தெய்வம் வழிபடல் மற்றும் ஆத்ம நெறிகளைப் பின்பற்றுதல் ஆகும்.
தூய காற்று, தூய நீர், தூய உணவுடன் நல்ல பழக்க வழக்கங்கள், நற்பண்புகள், நல் வாழ்க்கை விதிகள் முதலிய அனைத்து நல்லவைகளையும் நாள்தோறும் வாழ்க்கையில் கடைப்பிடித்து இயற்கை வாழ்வு வாழ முயலுவதாகும். சுருங்கச் சொன்னால் அனைத்து இயற்கை வழிகளையும் வாழ்வில் கடைப்பிடித்தொழுகி, இயற்கையயொடியைந்த வாழ்வு வாழ முயலுவதே நியமம் எனக் கொள்ளலாம். தூய்மை, போதுமென்ற மனம், உண்ணா நோன்பு, வேத பாராயணம் கடவுள் வழிபாடு ஆகியனவும் நியமத்தில் அடங்கும்.
வெளி இணைப்புகள்
பகுப்பு:யோகக் கலை
பில்யா
பில்யா என்பவர் கிஸ்ஸுவ்வாட்னா பகுதியின் அரசராவார். இவர் கி.மு 15 ஆம் நூற்றாண்டு (குறுகிய காலவழி) மித்தானி பேரரசுடன் இணைந்து, அலலாக்வின்  ஐட்ரிமி உடன் ஒரு ஒப்பந்தத்தில் கையெழுத்திட்டார்.
சிடாண்டா II உடன் சமாதானத்தை ஏற்படுத்தினார்.
குறிப்புகள்
பகுப்பு:ஆசிய அரசுத்தலைவர்கள்
கைகேசி
கைகேசி (Kaikashi or Kaikeshi) அரக்கர் குல தலைவர் சுமாலியின் மகளும், புலஸ்திய முனிவரின் மகன் விஸ்ரவரின் நான்கு மனைவிகளில் ஒருவரும், இராவணன், வீடணன், கும்பகர்ணன், மற்றும் சூர்ப்பணகை ஆகியோரின் தாயும் ஆவார்.
திறன்
திறன் என்பது ஒரு செயற்பாட்டில் ஒருவருக்கு இருக்ககூடிய திறமைய அல்லது ஆற்றலை குறிக்கிறது. பொதுவாக திறன்கள் கல்வி, பயிற்சி, அனுபவம் ஊடாக விருத்திசெய்யபடுகிறது.
ஆய்வு
பகுப்பு:திறன்கள்
சார்ல்ஸ் மொன்டேகு ஸ்காட்
சார்ல்ஸ் மொன்டேகு ஸ்காட் (Charles Montagu-Scott, 4th Duke of Buccleuch, பிறப்பு: மே 24 1772, இறப்பு: ஏப்ரல் 24 1819), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1797 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் மொன்டேகு ஸ்காட் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1772 பிறப்புகள் பகுப்பு:1922 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:1819 இறப்புகள்
பாவிக அணி
பாவிக அணியின் இலக்கணம்
பாவிகம் என்று சொல்லப்படுவது, காப்பியமாகிய தொடர்நிலைச் செய்யுளில் கவிஞரால் கருதிச் செய்யப்படுவதோர் குணம் ஆகும். இதனைத் தண்டி ஆசிரியர்,
பாவிகம் என்பது காப்பியப் பண்பே --(தண்டியலங்காரம், 91)
என்ற நூற்பாவால் கூறுகிறார்.
கவிஞரால் கருதிக் கூறப்படும் காப்பியப் பண்பு, தொடர்நிலைச் செய்யுள் முழுவதும் நோக்கிக் கொள்ளப்படுவது அல்லாமல், தனித்து ஒரு பாட்டால் நோக்கிக் கொள்ளப் புலப்படாதது என்று தண்டியலங்கார உரை இவ்வணி அமையும் இயல்பு பற்றிக் குறிப்பிடுகிறது. எனவே ஏனைய முப்பத்து நான்கு அணிகளும் ஒரு பாடலில் கொள்ளப்படும் என்பது புலனாகும்.
தண்டியலங்கார உரையில் பாவிக அணிக்குச் சான்றாக, ஆகிய காப்பியங்கள் முழுவதும் வைத்து நோக்கிக் கொள்ளப்படும் பண்புகள் மிக அழகாகவும் சுருக்கமாகவும் கூறப்படுகின்றன. அவை வருமாறு:
'பிறன்இல் விழைவோர் கிளையொடும் கெடுப' என்பதற்குப் பொருள், 'பிறன் மனைவியை விரும்புவோர் சுற்றத்தொடும் கெடுவர்' என்பதாகும். இஃது இராமாயணத்தால் உணரப்படும்.
'பொறையில் சிறந்த கவசம் இல்லை' என்பதற்குப் பொருள், 'பொறுமையைக் காட்டிலும் சிறப்புற்ற பாதுகாப்பு இல்லை' என்பதாகும். இது பாரதத்தால் உணரப்படும்.
'வாய்மையில் கடியது ஓர் வாளி இல்லை' என்பதற்குப் பொருள், 'வாய்மையைக் காட்டிலும் துன்பத்தை அழிக்கத்தக்க கூர்மை உடையதோர் அம்பு இல்லை' என்பதாகும். இஃது அரிச்சந்திர புராணத்தால் உணரப்படும்.
தண்டமிழ்க் காப்பியமாகிய சிலப்பதிகாரத்தில் ஊடாடி நிற்கும் காப்பியப் பண்புகளை இளங்கோவடிகள் மிக அழகாகப் பதிகத்தில்,
என்று கூறுகிறார். பாவிக அணிக்கு இளங்கோவடிகள் கூறுவதும் நல்ல சான்றாக ஆன்றோரால் கொள்ளப்படுகின்றது.
வெளி இணைப்புகள்
பகுப்பு:அணி இலக்கணம்
ஞா. குகநாதன்
ஞானசுந்தரம் குகநாதன் ஓர் ஊடகவியலாளர், உதயன் பத்திரிகையின் செய்தி ஆசிரியர். இலங்கை இராணுவத்தின் முழுக் கட்டுப்பாட்டில் இருந்த யாழில் 2006 - 2010 ஆண்டுக் காலப் பகுதியில் அவர் தனது உயிருக்கு அஞ்சி உதயன் அலுவலகத்திலேயே வாழ்ந்தார். பின்னர் அரசின் உறுதிமொழிகளைத் தொடர்ந்து தனது குடும்பத்துடன் சென்று வாழ்ந்தார். 2011 சூலையில் அவர் மிக மோசமாக தாக்கப்பட்டு உயிருக்கு ஆபத்தான நிலையில் மருத்துவமனையில் அனுமதிக்கப்பட்டார்.
சார்ப்-இ-அஸ்ப் நடவடிக்கை
சார்ப்-இ-அஸ்ப் நடடிக்கை (Operation Zarb-e-Azb, உருது : آپریشن ضربِ عضب‎) என்பது பாக்கித்தான் இராணுவத்தால் தீவிரவாதிகளுக்கு எதிராக நடத்தப்படும் இராணுவ நடவடிக்கை ஆகும். ஸார்ப்-இ-அஸ்ப் எனும் சொல்லுக்கு துல்லியமாக வெட்டுதல் (கூர்மையாக மற்றும் வெட்டுதல் - sharp and cutting) என்று பொருள். இந்நடவடிக்கையானது உஸ்பெக்கிஸ்தான் இஸ்லாமிய இயக்கம், அல் காயிதா, பாக்கித்தானின் டெகரிக்-இ-தாலிபான் மற்றும் பிற இஸ்லாமியத் தீவிரவாதக் குழுக்களுக்கு எதிராக பாக்கிஸ்தானின் வடமேற்குப் பகுதியில் நடக்கு இராணுவ நடவடிக்கையாகும்.
தாக்குதல்
2014 ஆம் ஆண்டு ஜூன் மாதம் 15 ஆம் தியதி இந்த இராணுவ நடவடிக்கைகள் 2014 ஜின்னா பன்னாட்டு வானூர்தி நிலையத் தாக்குதலைத் தொடர்ந்து பதில் நடவடிக்கையாக பாக்கிஸ்தானின் வடக்கு வசீரிஸ்தான் பகுதி மற்றும் ஆப்கானிஸ்தானின் எல்லைப் பகுதியில் தொடங்கப்பட்டது. இந்நடவடிக்கை பரந்த நடவடிக்கை (comprehensive operation) எனவும் அழைக்கப்படுகிறது. இந்த இராணுவத் தாக்குதலின் நோக்கம் வடக்கு வசீரிஸ்தான் பகுதியில் ஒளிந்துள்ள உள்நாட்டு மற்றும் வெளி நாட்டுத் தீவிரவாதிகளை ஒழிப்பதாகும். பாக்கிஸ்தானிய இராணுவம் நடத்திய இராணுவத் தாக்குதலில் 2014 ஜூன் 16 காலை வரை 120 தீவிரவாதிகள் கொல்லப்பட்டனர். மேலும் 17 ஜூன் 2014 அன்று நடந்த விமானத் தாக்குதலில் 15 தீவிரவாதிகள் கொல்லப்பட்டனர். 17 ஜூன் 2014 அன்று இதுவரை மொத்தம் 187 தீவிரவாதிகள் கொல்லப்பட்டதாக அறிவிக்கப்பட்டுள்ளது.
வீரர்கள் பலி
ஆப்கானிஸ்தான் எல்கைக்கு அருகேயான தாக்குதலில் பாக்கிஸ்தான் இராணுவத்தைச் சார்ந்த ஆறு வீரர்கள் பலியாகினர் மேலும் மூவர் காயமுற்றனர்.
எல்லை மூடல்
பாக்கிஸ்தானிய பிரதமர் நவாஸ் ஷெரீஃப் ஆப்கானியப் பிரதமர் ஹமீத் கர்சாயிடம் வடக்கு வஸீரிஸ்தான் தாக்குதலில் தீவிரவாதிகள் தப்பித்து ஆப்கானிஸ்தானுக்குள் பதுங்குவதைத் தவிர்க்கப் பாக்கிஸ்தான் மற்றும் ஆப்கானிஸ்தானுக்கு இடையேயான எல்லையை மூடக் கேட்டுக் கொண்டார்.
இடப்பெயர்வு
இராணுவத்தினர் பயங்கரவாதிகளைத் தாக்குவதற்காக பீரங்கிகள் மற்றும் இதர இராணுவ வாகனங்களையும், வீரர்களையும் தாலிபான்கள் அதிகம் உள்ள இடத்திற்குக் கொண்டு சென்றுள்ளனர். இத்தகைய சூழ்நிலையின் காரணமாக 30,000 அதிகமான மக்கள் வடக்கு வஸீரிஸ்தான் பகுதியின் மிராலி (Mirali) நகரிலிருந்து இடம் பெயர்ந்துள்ளனர். இந்த இராணுவ நடவடிக்கையின் காரணமாய் மொத்தம் 92,000 மக்கள் இடம் பெயர்ந்துள்ளனர்.பெரும்பாலானவர்கள் கைபர் பகுதியிலுள்ள பான்னு மாவட்டத்திற்கு (Bannu district) இடம்பெயர்ந்துள்ளனர்.
மேற்கோள்கள்
பகுப்பு:பாக்கித்தான் பகுப்பு:புரட்சி இயக்கங்கள் பகுப்பு:தீவிரவாத அமைப்பு என குறிப்பிடப்பட்டவை பகுப்பு:இசுலாமும் வன்முறையும்
கூகிள்பீடியா
கூகிள்பீடியா ஆனது ஓர் இலவசமான பயர்பாக்ஸ் நீட்சியாகும். இது கூகிள் தேடலை மேற்கொள்ளும் போது அதே விருப்பமொழியிலான விக்கிப்பீடியாவிலும் தேடல்களை மேற்கொள்ளும்.
வசதிகள்
பகுப்பு:கூகுள் பகுப்பு:மென்பொருள் நீட்சிகள் பகுப்பு:விக்கிப்பீடியா
தேசிக விநாயகம் பிள்ளை
கவிமணி தேசிக விநாயகம் (Kavimani Desigavinayagam, 27 சூலை 1876 – 26 செப்டம்பர் 1954) 20ஆம் நூற்றாண்டில் குமரி மாவட்டத்திலுள்ள தேரூரில் வாழ்ந்த ஒரு புகழ் பெற்ற கவிஞர். பக்திப் பாடல்கள், இலக்கியம் பற்றிய பாடல்கள், வரலாற்று நோக்குடைய கவிதைகள், குழந்தைப் பாடல்கள், இயற்கைப் பாட்டுகள், வாழ்வியல் போராட்ட கவிதைகள், சமூகப் பாட்டுகள், தேசியப் பாட்டுகள், வாழ்த்துப் பாக்கள், கையறு நிலைக் கவிதைகள், பல்சுவைப் பாக்கள் என விரிந்த தளத்தில் செயல்பட்டவர்.
வாழ்க்கைக் குறிப்பு
சிவதாணுப்பிள்ளை -ஆதிலட்சுமி தம்பதியர்க்கு இரண்டு பெண் குழந்தைகளை அடுத்து மூன்றாவதாக தேசிக விநாயகம் பிறந்தார். இரண்டு பெண்களுக்கு பின் பிறந்த ஆண் மகவுக்கு தான் வணங்கும் தேசிக விநாயகரின் பெயரை வைத்தார் சிவதாணுப்பிள்ளை. ஒன்பதாவது வயதில் தன் தந்தையை இழந்தார். எம். ஏ. படித்த கவிமணி பின் ஆசிரியர் பயிற்சி படித்து தான் படித்த பள்ளியிலேயே ஆசிரியர் ஆனார். உமையம்மை எனும் பெண்ணை 1901இல் மணம் முடித்தார். நாஞ்சில் நாட்டார் தன் மனைவியை குட்டி, பிள்ளாய் என்று அழைத்து கொண்டிருந்த நாட்களில் கவிமணி தன் மனைவியை தாயி என்று மரியாதையுடன் அழைப்பார். குழந்தைப்பேறு இல்லாத கவிமணி தனது அக்காள் மகன் சிவதாணுவை தனது மகன் போல வளர்த்தார்.
ஆசிரியர் பணி
நாகர்கோவிலிலுள்ள கோட்டார் ஆரம்பப்பள்ளி, நாகர்கோவில் ஆசிரியர் பயிற்சிப்பள்ளி மற்றும் திருவனந்தபுரம் பெண்கள் கல்லூரி போன்றவற்றில் ஆசிரியராக 36 ஆண்டுகள் பணிபுரிந்தார்.
குழந்தை இலக்கியப் பணி
தமிழில் குழந்தைகளுக்காக முதன்முதலில் தொடர்ச்சியாகப் பாடல்களை எழுதினார். 1938 ஆண்டு வெளியான அவருடைய மலரும் மாலையும் தொகுதியில் 25 க்கும் மேற்பட்ட குழந்தைப் பாடல்கள், 7 கதைப் பாட்டுகள் இடம்பெற்றிருந்தது. தோட்டத்தில் மேயுது வெள்ளைப் பசு என்ற பாடல் இன்றளவும் பிரபலமாக உள்ள அவரது குழந்தைப் பாடல்களில் ஒன்று.
மொழிபெயர்ப்பாளர்
எட்வின் ஆர்னால்டின் Light of Asia வைத் தழுவித் தமிழில் ஆசிய ஜோதியை எழுதினார். பாரசீகக் கவிஞர் உமர் கய்யாம் பாடல்களைத் தழுவி தமிழில் எழுதினார்.
ஆராய்ச்சியாளர்
ஆராய்ச்சித் துறையிலும் தேசிக விநாயகம் பிள்ளை பல அரிய பணிகளை ஆற்றியிருக்கிறார். 1922-இல் 'மனோன்மணியம் மறுபிறப்பு' என்ற திறனாய்வுக் கட்டுரையை எழுதினார். சென்னை பல்கலைக்கழகத்தின் தமிழ்ப் பேரகராதி உருவாக்கத்தில் மதிப்பியல் உதவியாளராக இருந்தார். கம்பராமாயணம் திவாகரம், நவநீதப் பாட்டியல் முதலிய பல நூல்களின் ஏட்டுப் பிரதிகளைத் தொகுத்திருக்கிறார். 'காந்தளூர்ச்சாலை' பற்றிய ஆய்வு நூலை எழுதினார். .
விருதுகள்
24 திசம்பர் 1940 இல் சென்னை பச்சையப்பன் கல்லூரியில் தமிழவேள் உமாமகேசுவரம் பிள்ளை கவிமணி என்ற பட்டம் வழங்கினார். . 1943 இல் அண்ணாமலை அரசர் ஆத்தங்குடியில் பொன்னாடை போர்த்திக் கௌரவித்தார். பெரும் பொருள் வழங்க முன் வந்தபோது அதை வாங்க மறுத்து விட்டார். 1954 இல் கவிமணிக்குத் தேரூரில் நினைவு நிலையம் அமைக்கப்பட்டது. அக்டோபர் 2005இல் இந்திய அரசு அஞ்சல் தலை வெளியிட்டுச் சிறப்பித்தது.
மலபார் மத்தி மீன் கறி
மலபார் மத்தி மீன் கறி (Malabar Matthi Curry), மீன் குழம்பு என்றும் அழைக்கப்படும் துணைக்கறி உணவு வகையாகும். இந்தியாவின் கோவா பகுதி உணவாகும். இது வெண்டைக்காய் அல்லது வெங்காயம் போன்ற பலவகையான காய்கறிகளுடன் சேர்த்து கேரளா பாணியில் சமைக்கப்படும் கறியில், அரை சுண்டவைத்த பதத்தில் மத்தி மீன் (Sardine fish) சேர்த்து தயாரிக்கப்படுகிறது. இது பொதுவாக அரிசி, நாண், ரொட்டி அல்லது மரவள்ளிக்கிழங்குடன் பரிமாறப்படுகிறது. அரிசி மற்றும் மீன் மிகுதியாக உண்ணப்படும் கேரளா, கோவா மற்றும் இலங்கையில் இந்த உணவு மிகவும் பிரபலமானது. புதுமையை விரும்புவோர் சுவைக்காக புளி சாறு அல்லது தேங்காய் பால் சேர்த்து தயாரிக்கலாம்.
சமையல்
thumb| கேரளா காரமான மீன் குழம்பு thumb| புளி ஆந்திரா மீன் குழம்பு இலங்கை மற்றும் பிற நாடுகளிலும் மீன் குழம்புகள் உண்ணப்படுகின்றன. இந்தக் குழம்பு பெருமளவில் சமைக்கப்பட்டு, பதப்படுத்தப்பட்டு, கேன்களில் அடைத்தோ அல்லது நுகர்வோர் வாங்குவதற்கு ஏற்ப நெகிழ்வான பைகளில் நிரப்பப்பட்டு சந்தைப்படுத்தப்படுகிறது.
வெளி இணைப்புகள்
பகுப்பு:கேரள சமையல் பகுப்பு:மீன் உணவுகள்
வொல்டர் மொன்டேகு டக்ளஸ் ஸ்காட்
வொல்டர் மொன்டேகு டக்ளஸ் ஸ்காட் (Walter Montagu Douglas Scott, 5th Duke of Buccleuch , பிறப்பு: நவம்பர் 25 1806, இறப்பு: ஏப்ரல் 16 1884), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1841 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வொல்டர் மொன்டேகு டக்ளஸ் ஸ்காட் கிரிக் இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1806 பிறப்புகள் பகுப்பு:1884 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
அதியமான் கோட்டை காலபைரவர் கோயில்
அதியமான் கோட்டை காலபைரவர் கோயில் என்பது தர்மபுரி மாவட்டம், தர்மபுரியில் இருந்து ஏழு கிலோமீட்டர் தொலைவில் உள்ள அதியமான் கோட்டையில்  உள்ள ஒரு  காலபைரவர் கோயிலாகும்.
கோயிலின் வரலாறு
இக்கோயிலை கட்டியது அதியமான் என கூறப்படுகிறது ஆனால் இதற்கு ஆதாரமில்லை. உண்மையில் இக்கோயிலைக் கட்டியது யார் என கல்வெட்டுகளில் தெளிவாகக் குறிப்பிடப்பட்டுள்ளது. போசள மன்னனான வீர நரசிம்மனின் தானைத்தலைவனான மாதவ தண்ட நாயக்கனின் அமைச்சனான பரமெய் சகானி என்பவராலேயே இக்கோயில் கட்டப்பட்டது என கி.பி 1235 ஆம் ஆண்டு கல்வெட்டு குறிக்கிறது. அக்காலத்தில் இக்கோயில் பரமேசுவரமுடையார் கோயில் என அழைக்கப்பட்டுவந்ததைக் கல்வெட்டுகள் தெரிவிக்கின்றன.
கோயிலமைப்பு
இக்கோயில் திருவுண்ணாழி, இடைநாழி, மகாமண்டபம், முன்மண்டபம் ஆகியவற்றைக் கொண்ட தெற்கு நோக்கிய கோயிலாகும். திருவுண்ணாழியில் காலபைரவர் நான்கு கரங்களுடன் முன்னிரு கைகளில் ஒரு கையில் சூலம் ஏந்தியும் மறுகையில் சின் முத்திரையோடும் பின்னிரு கைகளில் அங்குசத்தையும் டமாரத்தையும் ஏந்தி நின்ற கோலத்தில் தன் ஊர்தியான நாயுடன் உள்ளார்.
பிரகதாம்பாள் உடனுறை திருக்கோகர்ணேஸ்வரர் கோயில்
கோகர்ணேஸ்வரர் கோயில் அல்லது பிரகதாம்பாள் உடனுறை திருக்கோகர்ணேஸ்வரர் கோவில் புதுக்கோட்டை-திருச்சி சாலையில் புதுக்கோட்டை நகரத்திலிருந்து ஐந்து கிலோமீட்டர் தூரத்தில் உள்ள திருக்கோகர்ணம் என்னும் ஊரில் அமைந்துள்ள சைவத் திருக்கோயிலாகும். இக்கோவிலின் மூலவர் கோகர்ணேஸ்வரர் என அழைக்கப்படுகிறார். அம்பாளின் பெயர் பிருகதாம்பாள் என்பதாகும்.
மூர்த்திகள்
கோயிலில் வாசல் பிள்ளையார் சந்நிதி, தெட்சிணாமூர்த்தி சந்நிதி, நடராசர் சந்நிதி, ஜீரஹரேஸ்வரர் சந்நிதி, சரஸ்வதி சந்நிதி, லெஷ்மி சந்நிதி, சுப்ரமணியர், வள்ளி, தெய்வானை சந்நிதி, பிரம்மா சந்நிதிம் சண்டிகேஸ்வரர் சந்நிதி, காசி பாண லிங்கம் சந்நிதி, காசி விஸ்வநாதர், விசாலாட்சி சந்நிதிகள் உள்ளன. ஒரு மகிழ மரத்தின் கீழே சதாசிவ பிரம்மேந்திரர் சந்நிதியும் உள்ளது.
விழாக்கள்
சித்திரை மாதம் 9-ம் நாள் திருக்கல்யாணம், வசந்தோற்சவம் முக்கிய திருவிழாவாக நடைபெறுகிறது. ஆடி மாதம் 9ம் நாள் ஆடித்தபால், ஆடிப்பூரம் திருவிழாவாக நடைபெறுகிறது. சித்திரை மாதம் பிரம்மோற்சவம், புரட்டாசி மாதம் நவராத்திரி, ஐப்பசி மாதம் கந்த சஷ்டி, தைப்பூசம் ஆகிய விழாக்கள் இங்கு கொண்டாடப்படுகின்றன.
தேர் விபத்து
2022 ஆகஸ்ட் முதல் நாளின்று நடந்த ஆடிப்பூரத் தேரோட்ட விழாவில் தேர் கவிழ்ந்து ஒருவர் இறந்தார், பலர் காயமுற்றனர்.
வரலாறு
குடைவரைக்குகைக் கோயிலான இக்கோயில் பல்லவ அரசனான முதலாவது மகேந்திர வர்மன் காலத்தைச் சேர்ந்தது. .
புதுக்கோட்டையை ஆண்ட தொண்டைமான் வம்சாவளி அரசர்களின் பெயரில் அடைமொழியாக ஸ்ரீ பிரகதாம்பாதாஸ் என்று வருவதால் தொண்டைமான் அரச குடும்பத்தினரின் குலதெய்வம் இங்குள்ள பிருகதாம்பாள் எனக் கூறலாம் (எ-கா: ஸ்ரீ பிரகதம்பாதாஸ் இராஜா ராமச்சந்திர தொண்டைமான் பகதூர் 1839-1886, ஸ்ரீ பிரகதம்பாதாஸ் இராஜா ராமச்சந்திர தொண்டைமான் 1886).
மேலும் புதுக்கோட்டை மன்னர்களால் வெளியிடப்பட்ட நாணயம் புதுக்கோட்டை அம்மன் காசு அல்லது அம்மன் சல்லி என அழைக்கப்பட்டது. அந்த நாணயத்தின் ஒரு பக்கத்தில் பிரகதாம்பாள் அம்மனின் உருவம் பொறிக்கப்பட்டிருந்தது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
வெளி இணைப்புகள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
மார்ஸ் எக்ஸ்பிரஸ்
ஐரோப்பிய விண்வெளி நிறுவனம் சார்பாக செவ்வாய் கோளை ஆராய அனுப்பப்பட்ட  விண்கலமே மார்ஸ் எக்ஸ்பிரஸ் ஆகும்.
உருவாக்கம்
இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு, ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.
பீகிள்-2
மார்ஸ் எக்ஸ்பிரஸுடன் வின்ஞானிகள் பீகிள் என்ற ரோபோவையும் அனுப்பி வைத்தார்கள்.இது ஒரு மீட்டர் உயரம் உள்ள ரோபோவாகும்.இதை வடிவமைத்தவர் இங்கிலாந்தை சேர்ந்த காலின் பிலிஜ்ஜர் ஆவார்.பீகில்-2 பத்திரமாக பாராசூட் உதவியுடன் தரை இரக்கப்பட்டது.ஆனால் அது எலக்ரானிக் பாகங்களில் ஏற்பட்ட கோளாரினால் அது செயலிழந்து.
சாதனை
ரோபோ செயலிழந்தாலும் மார்ஸ் எக்ஸ்பிரஸ் ஒன்பது ஆண்டுகளாக செவ்வாயை ஆராய்ந்து வருகிறது.செவ்வாய் கிரகத்தின் தென் துருவத்தில் பனிப்பிரதேசம் இருப்பதற்கான அறிகுறிகளை 2004 சனவரியில் கண்டுபிடித்தது.அதில் 87 சதவிகிதம் கார்பன்-டை-ஆக்சைடும்,13 சதவிகிதம் பனியும் இருப்பது தெரியவந்துள்ளது.மீத்தேன்,அம்மோனியா போன்ற வாயுக்கள் அங்கு இருப்பதும் உறுதி செய்யப்பட்டுள்ளது.
மேற்கோள்கள்
தினத்தந்தி சிறுவர் மலர் 27-9-2013 இதழ்
பகுப்பு:ஐரோப்பிய விண்வெளித் திட்டங்கள் பகுப்பு:2003 இல் விண்வெளிப் பயணங்கள்‎ பகுப்பு:செவ்வாய்த் திட்டங்கள்
வாய்பாடு
கணிதத்திலும் அறிவியலிலும் ஓர் உண்மையை ஒன்றுக்கு ஒன்று ஈடு என்று காட்டும் ஈடுகோளுக்கு அல்லது சமன்பாட்டுக்கு வாய்பாடு அல்லது சூத்திரம் (Formula) என்று பெயர். எடுத்துக்காட்டாக, வட்டத்தின் சுற்றளவு அல்லது பரிதி P என்பதை P = 2{\pi}r என்னும் வாய்பாட்டால் குறிப்பர். இதில் பரிதி P என்பதன் நீளமானது, அதன் ஆரம் r என்பதன் இருமடங்கோடு பை என்னும் எண்ணைப் பெருக்குவதற்கு ஈடு அல்லது சமம் என்னும் உண்மையைக் குறிக்கும் வாய்பாடு. தமிழில் இதை சூத்திரம், சமன்பாடு, ஈடுகோள் என்றும் குறிப்பர். இதே போல 4 x 7 = 28 என்பது இன்னொரு வாய்பாடு.
பகுப்பு:கணிதக் குறியீடுகள்
தெற்கு மரீனா
தெற்கு மரீனா (Marina South) என்பது சிங்கப்பூர் மத்திய மண்டலத்தின் மத்திய பகுதிக்குள் அமைந்துள்ள ஒரு திட்ட விரிவாக்கப் பகுதியாகும். மரீனா சௌத் என்ற பெயரால் இப்பகுதி அழைக்கப்படுகிறது. வளைகுடா தோட்டம் எனப்படும் இயற்கைப்பூங்கா 250 ஏக்கர் பரப்பளவில் இப்பகுதியில் அமைந்துள்ளது. ஐந்து நதிகள் சங்கமிக்கும் இடத்தில் கட்டப்பட்டுள்ள சிங்கப்பூர் அணையும் இப்பகுதியில்தான் அமைந்துள்ளது. சிங்கப்பூர் திட்ட விரிவாக்கப் பகுதி இடம்பெற்றுள்ள பெரிய தீபகற்பத்தைக் குறிக்கவும் தெற்கு மரீனா என்ற பெயர் பயன்படுத்தப்படுகிறது. சிங்கப்பூரின் மத்தியப் பகுதியிலுள்ள சிட்ரெய்ட்சு வியூ எனப்படும் நீரிணை காட்சி மற்றும் வரலாற்றுச் சிறப்புமிக்க டவுன்டவுன் கோர் என்ற சிங்கப்பூர் திட்ட விரிவாக்கப் பகுதிகளும் தெற்கு மரீனாவில் உள்ளடங்கியுள்ளன.
வடக்கு மற்றும் வடகிழக்கில் மரீனா கிழக்கும், தென்மேற்கில் நீரிணைக் காட்சிப் பகுதியும், வடக்கு மற்றும் மேற்கில் டவுன்டவுன் கோரும், தெற்கு மற்றும் கிழக்கில் சிங்கப்பூர் சிட்ரெயிட்சு எனப்படும் சிங்கப்பூர் நீரிணையும் தெற்கு மரீனாவுக்கு எல்லைகளாக அமைந்துள்ளன.
வரலாறு
மரீனா மையத்தின் நிலப்பகுதியும் தெற்கு மரீனா நிலப்பகுதியும் கடலில் இருந்து மீட்கப்பட்டு புதியதாக உருவாக்கப்பட்ட நிலப்பகுதியே மரீனா விரிகுடா என்று அழைக்கப்படுகிறது. புதியதாக உருவாக்கப்பட்ட அந்நிலப்பகுதி மக்கள் குடியேற அனுமதிக்கப்பட்டப் பின்னர் வேகமாக வளர்ச்சியடைந்தது. இடைக்கால நடவடிக்கையாக முதலில் இப்பகுதியில் பட்டம் பறக்கவிடவும் கால்பந்து விளையாடுவதற்கும் அனுமதி அளிக்கப்பட்டது. வெளிப்புற உணவு விடுதிகள், பௌளிங் எனப்படும் பந்துருட்டும் குறும்பாதைகள் பொழுதுபோக்கு விளையாட்டு வளைவுகள் முதலியவற்றை அனுமதிக்க வர்த்தக மாவட்டங்கள் கட்டப்பட்டன. வெளிப்புற உணவு விடுதிகள், பௌளிங் எனப்படும் பந்துருட்டும் குறும்பாதைகள் பொழுதுபோக்கு விளையாட்டு வளைவுகள் முதலியவற்றை அனுமதிக்க வர்த்தக மாவட்டங்கள் கட்டப்பட்டன. 1990 ஆம் ஆண்டுகளின் மறுமலர்ச்சி கால முற்பகுதியில் இங்கிருந்த சிங்கப்பூரின் கான்டோ எனப்படும் சீனநாட்டு நடனவிடுதியை நோக்கி இளைஞர் கூட்டம் திரண்டு வந்தனர். ஆனால் இந்த வாணிகம் குறைந்து விட்டதால் தற்போது இவ்வகை விடுதிகள் மூடப்பட்டன.
வளர்ச்சிகள்
1970 ஆம் ஆண்டுகளின் பிற்பகுதியில் தெற்கு மரீனா கடலில் இருந்து மீட்கப்பட்டது. இதன் முக்கிய நோக்கம், சிங்கப்பூரின் மத்திய வர்த்தக மையத்திற்கு அருகில் கூடுதல் நிலப்பகுதியை உருவாக்குவதாகும். மரீனா நகரப் பூங்கா 1990 ஆம் ஆண்டு டிசம்பர் 30 ஆம் தேதி திறக்கப்பட்டது. இப்பூங்காவை 21 ஆம் நூற்றாண்டில் சிங்கப்பூரின் முதன்மையான பூங்காவாக அமைக்கத் திட்டமிட்டார்கள். கொலியர் குவேயில் அமைக்கப்பட்டிருந்த பழைய கிளிஃபோர்டு படகுத்துறைக்குப் பதிலாக புதிய கப்பல் முனையம் தெற்கு மரீனா கப்பல் நிறுத்துமிடம் என்ற பெயரில்  அமைக்கப்பட்டது. இது 2006 ஆம் ஆண்டில் ஏப்ரல் 1 ஆம் தேதி திறக்கப்பட்டது. வளைகுடா தோட்ட விரிவாக்கப் பணிகளுக்காக மரீனா நகரப் பூங்கா 2007 ஆம் ஆண்டு சூன் மாதம் 1 ஆம் தேதி முதல் மூடப்பட்டது. தெற்கு மரினாவின் வடக்கு கரையில் மரீனா பே சேண்ட்சு என்ற ஒருங்கிணைந்த கேளிக்கை மையம் கட்டப்பட்டு 2010 ஆம் ஆண்டில் நிறைவடைந்தது. இக்கேளிக்கை மையம் வளைகுடா தோட்டத்திற்கும் மரீனா விரிகுடா நிதி மையத்திற்கும் அடுத்ததாக அமைந்துள்ளது. மரீனா விரிகுடா நிதி மையமும் 2013 ஆம் ஆண்டில் கட்டி முடிக்கப்பட்டது.
மரீனா விரிகுடா கப்பல் மையம் புதியதாக சிங்கப்பூரில் கட்டப்பட்டு 2012 ஆம் ஆண்டு அக்டோபர் மாதம் திறக்கப்பட்டது. இது தற்போதைய தெற்கு மரீனா கப்பல் நிறுத்துமிடத்திற்கு அருகில் அமைந்துள்ளது. இந்த மையம் உலகின் மிகப்பெரிய கப்பல்கள் சிலவற்றிற்கு இடமளிக்கும் வகையிலான வசதிகளைக் கொண்டுள்ளது. . சிங்கப்பூர் கப்பல் மையத்தை தவிர்த்து புதியதாகக் கட்டப்பட்ட இக்கப்பல் மையம், சிங்கப்பூரின் ஓய்வு பயணக் கப்பல் பிரிவின் வளர்ச்சியை அதிகரிக்க உதவுகிறது. .
போக்குவரத்து
மரீனா பே இரயில் நிலையம், பேஃபிரண்ட் இரயில் நிலையம் என்ற இரண்டு இரயில் நிலையங்கள் தெற்கு மரீனா பகுதியில் இயங்குகின்றன. இவை வட்டப்பாதை வழித்தடத்தின் ஓர் அங்கமாகும்.
மேற்கோள்கள்
பகுப்பு:சிங்கப்பூர்
தேசிய பால் ஆராய்ச்சி நிறுவனம்
தேசிய பால் ஆராய்ச்சி நிறுவனம் (National Dairy Research Institute) என்பது இந்திய மாநிலமான அரியானாவில் உள்ள கர்னாலில் அமைந்துள்ளது. இது இந்தியாவில் பால் மற்றும் பால் பொருட்கள் தொடர்பான ஆராய்ச்சிக்கான முதன்மை நிறுவனம் ஆகும். இந்த நிறுவனம் 1989 ஆம் ஆண்டில் நிகர்நிலைப் பல்கலைக்கழக தரத்தினைப் பெற்றது.
வரலாறு
தேசிய பால் ஆராய்ச்சி நிறுவனம் 1923ஆம் ஆண்டில் பெங்களூரில் இம்பீரியல் கால்நடை மற்றும் பால் நிறுவனமாக நிறுவப்பட்டது. இது 1936ஆம் ஆண்டில் இம்பீரியல் பால்பண்ணை நிறுவனம் என்று பெயர் மாற்றப்பட்டது. இந்தியாவின் சுதந்திரத்திற்குப் பிறகு, 1947ஆம் ஆண்டில் தேசிய பால் ஆராய்ச்சி நிறுவனம் என மறுபெயரிடப்பட்டது. 1955ஆம் ஆண்டு இதன் தலைமையகம் கர்னாலுக்கு மாற்றப்பட்டது. இந்நிறுவனத்திற்கு நிகர்நிலை பல்கலைக்கழக தரம் 1989இல் வழங்கப்பட்டது.
மேற்கோள்கள்
பகுப்பு:இந்திய வேளாண்மை ஆய்வு நிலையங்கள் பகுப்பு:Coordinates on Wikidata
பிஷ்ணுப்ரியா மணிப்புரீ மொழி
பிஷ்ணுப்பிரியா மணிப்புரி மொழி ஒரு இந்தோ-ஆரிய மொழியாகும். உள்ளூரில் இதனை இமார்தர் என அழைக்கின்றனர். இம் மொழி இந்தியாவில் மணிப்பூரிலும், அசாம், திரிபுரா ஆகிய மாநிலங்களின் சில பகுதிகளிலும் பேசப்படுகிறது. இவை தவிர வங்காளதேசம், மியன்மார் ஆகிய நாடுகளிலும் இம் மொழி பேசுவோர் குறைந்த அளவில் வாழ்கின்றனர். இது, வங்காள மொழி. அசாமிய மொழி, ஒரியா போன்ற பல இந்தோ-ஆரிய மொழிகளிலிருந்தும் பெருமளவுக்கு வேறுபடுகின்றது. இம்மொழி மணிப்பூரிலேயே தோற்றம் பெற்று வளர்ந்தது. தொடக்க காலங்களில் இம்மொழி லொக்டாக் ஏரியை அண்டிய பகுதிகளுக்குள் மட்டுப்படுத்தப் பட்டிருந்ததாகத் தெரிகிறது. இம் மொழி பற்றிய குறிப்புக்கள் 18 ஆம் நூற்றாண்டையும், அதற்குப் பிற்பட்ட காலத்து மூலங்களிலேயே கிடைக்கின்றன. தற்போது இம்மொழி புழங்கும் முக்கியமான பகுதிகள், கங்காபொக், ஹீரொக், மயாங் யம்பால், பிஷ்ணுபூர், குனான், நிங்தான்கோங், ஙய்கோங், தம்னாபொக்ஸ்பி என்பனவாகும்.
இவற்றையும் பார்க்கவும்
பகுப்பு:இந்திய-ஆரிய மொழிகள்
வாயில்லாம்குன்னு பகவதி கோயில்
வாயில்லாம் குன்னு பகவதி கோயில் (Vayilyamkunnu Bhagavathi Temple) என்பது தென்னிந்திய மாநிலமான, கேரளத்தின், பாலக்காடு மாவட்டதில் அமைந்துள்ள ஒரு கோயில் ஆகும். இது பாலக்காட்டில் இருந்து 24 கி.மீ (15 மைல்) தொலைவில் செல்லப்பா தேரிக்கு செல்லும் வழியில் கேரளத்தின் வரலாற்று நிலமான வள்ளுவநாட்டின் கட்டம்பாழிபுரத்தில் அமைந்துள்ளது.
இக்கோயிலில் குடிகொண்டிருக்கும் தெய்வம், முன்னொரு காலத்தில் பன்னிரண்டு குழந்தைகளைப் பிரசவித்த 'பறட்சி' என்னும் அசாதாரணமான பெண்தான் என்று நம்பப்படுகிறது. ஆண்டுக்ககு ஒருமுறை இங்கு களமெழுது பட்டு என்னும் விழாவானது ஏழு நாட்கள் கொண்டாடப்படுகிறது.
குறிப்புகள்
பகுப்பு:பாலக்காடு மாவட்டத்திலுள்ள பகவதி அம்மன் கோயில்கள்
மாதவராவ்
பேஷ்வா முதலாம் மாதவராவ் (Madhav Rao I) (பிறப்பு:1745 – இறப்பு: 1772) தமது பதினாறு வயதில், தன் தந்தை பாலாஜி பாஜி ராவின் மறைவிற்குப் பின்,  மராட்டியப் பேரரசின் நான்காம் பேஷ்வாவாக பதவி ஏற்றார். மூன்றாம் பானிபட் போரில் இழந்த பஞ்சாப் போன்ற மேற்கிந்திய பகுதிகளை மீண்டும் மராத்தியப் பேரரசில் இணைத்த பெருமை பேஷ்வா மாதவராவுக்கு உண்டு. மராத்திய வரலாற்றில், மராத்திய பேஷ்வாக்களில், மிகவும் பெருமைக்குரியவராக மாதவராவ் பேஷ்வா கருதப்படுகிறார்.
வரலாறு
இவர் மராத்திய பேஷ்வாவாக பதவி ஏற்ற காலத்தில், மூன்றாம் பானிபட் போரின் காரணமாக, மராத்தியப் பேரரசின் வருவாய் கடுமையாக குறைந்து, அரசின் கருவூலம் குன்றிப் போனது. 1762ல் மைசூர் அரசிற்கு எதிராகப் படை நடத்திச் சென்ற போது, இவருக்கும், இவரது சித்தப்பா இரகுநாதராவுக்கும் இடையே கருத்து மோதல்கள் உண்டாயின.
தனக்கு எதிராக சூன் 1768ல் தனது சித்தப்பா இரகுநாத ராவ் மேற்கொண்ட போரில், பேஷ்வா மாதவராவ், இரகுநாதராவை சிறைப் பிடித்து சனிவார் வாடாவில் வீட்டுக் காவலில் வைத்தார்.
கர்நாடகப் போர்
1767ல் மாதவராவ். மைசூர் மன்னர் ஐதர் அலி மீது படையெடுத்தார். போரில் ஐதர் அலியை வென்ற மாதவராவ் மைசூர் சிறையில் ஐதர் அலியால் அடைத்து வைக்கப்பட்டிருந்த கேளடி அரசின்  பட்டத்து இராணியையும், இளவரசனையும் மீட்டார். மேலும் அவர்களை புனே கோட்டையில் பாதுகாப்பாகத் தங்க வைத்தார்.
1770ல் மாதவராவ் மீண்டும் மூன்றாம் முறையாக மைசூர் மீது படையெடுத்து ஐதர் அலியை வென்றார்.
மறைவு
கடுமையான நுரையீரல் நோயால் மாதவராவ் உடல் நலிந்து, 18 நவம்பர் 1772ல் மரணமடைந்தார்.
வெளி இணைப்புகள்
பகுப்பு:1745 பிறப்புகள் பகுப்பு:1772 இறப்புகள் பகுப்பு:மராத்தியர்கள் பகுப்பு:மராட்டியப் பேரரசு * பகுப்பு:18-ஆம் நூற்றாண்டு இந்திய அரசர்கள்
பசவர்
பசவர் (Basava அல்லது Basavanna) (பொ.ஊ. 1131 – பொ.ஊ. 1196) கன்னட மாநிலத்தில் தோன்றியவர். சாளுக்கிய மன்னரிடம் அமைச்சராகப் பணியாற்றியவர். இந்நெறி சிவனை மட்டுமே கடவுளெனக் கருதியது. சிவவழிபாட்டின் மூலம் வீடு பேற்றை அடையலாம் என்பது இவரது ஆழ்ந்த நம்பிக்கை. சாதிப்பாகுபாடு, சடங்கு, உருவ வழிபாடு இவற்றை களைவதில் பெரிதும் ஈடுபட்டார். தம்மைப் பின்பற்றுபவர்கள் புலால் உண்பதையும், கள் குடிப்பதையும் கைவிட வேண்டும் என்ற கடுமையான நிபந்தனை விதித்தார். சமூக சீர்திருத்த வாதியாக விதவை மறுமணத்தை ஆதரித்தும், குழந்தை திருமணத்தை எதிர்த்தும் செயல்பட்டார். இவரைப் பின்பற்றுவோர் வீர சைவர்கள் (லிங்காயத்துகள்) என்றழைக்கப்படுகின்றனர்.
பகுப்பு:இந்து சமயம் பகுப்பு:கன்னடக் கவிஞர்கள் பகுப்பு:கன்னடப் புலவர்கள் பகுப்பு:கர்நாடக நபர்கள் பகுப்பு:கர்நாடக வரலாறு பகுப்பு:1134 பிறப்புகள் பகுப்பு:1196 இறப்புகள் பகுப்பு:இந்திய சமுதாய மறுமலர்ச்சியாளர்கள் பகுப்பு:பக்தி இயக்கம் பகுப்பு:பிஜாப்பூர் மாவட்ட நபர்கள் பகுப்பு:இந்தியாவில் உள்ள சிலைகள்
பம்பல்
சென்னைப் பேரகராதியின்படி "பம்புதல்" என்பது செறிதல், நிறைதல், பரவுதல், எழுதல், ஒலித்தல் எனவும்  "பம்பு" என்பது பரந்த வடிவு, களிப்பு, பொலிவு அறுவடை, துளி எனவும் பொருள்படுகின்றன.
பம்பி
பம்பி (Viral) என்னும் கிளவி (term) குறுகிய காலத்தில் பல இணையப் பயனாளிகளூடே பம்பும் காணொளி, உருவம் அல்லது எழுத்துரை ஆகியவற்றைக் குறிக்கும். ஏதேனுமொன்று பம்பலாகிறதென்றால் அதனைப் பற்றிப் பலரும் பேசுகின்றனர் என்று பொருள்.
எடுத்துக்காட்டாக “கதறும் சிறுவனின் கலக்கலான காணொளி பம்பலாகிறது", “இன்றைய புதுப் காணொளிப் பம்பிகள்!",  “தமிழ்ப் பம்பிகள்!" போன்ற கவர்ச்சித் தலைப்புக்களைக் காணலாம்.
பம்பலும் பம்பிகளும்:
பம்பல் என்னும் கருத்து மக்களிடையே எண்ணங்கள் செய்திகள் போக்குகள் ஆகியன பரவுவதை விளக்கும் ஒரு பொது வழிவகையாகிவிட்டது. பம்பலூடகம் (“viral media”)  என்னும் இன்னொரு கிளவியும் சமூகத் தொடர்புத் தளங்களின் மிகுவிரைவான வளர்ச்சியினால் புகழ்பெற்றுள்ளது. பம்பலூடகம்  என்பது பரப்பூடகம் (“spreadable media”) என்பதிலிருந்து வேறுபட்டது; ஏனெனில் பம்பலூடகம் என்பது தொற்றல் தீண்டல் போன்ற பம்பல்முறைகளைப் பின்பற்றுகிறது; அதாவது பரப்பூடகத்தில் உள்ளதுபோல் பம்பலூடகத்தில் பரப்புவதில் மக்கள் முனைப்பாக இல்லாமல் வெறுமனே இணக்கமான கருவிகளாக மட்டும் உள்ளார்கள். சுட்டன்கள் (“meme”) என்பவை செய்திப் பம்பலமைப்புக்களுக்கு நல்லவோர் எடுத்துக்காட்டாகும்.
பம்பி என்னும் கிளவியின் மாற்றுச்சொற்கள் உருச்காப்பு என்பவர் கூறியுள்ள “ஊடகப் பம்பி" ("media virus") அல்லது “பம்பலூடகம்" ("viral media") என்பனவாகும்; அவர் அவற்றை ஊடுருவிகள் (Trojan horses) என்றழைக்கிறார்; ஏனெனில் பாமரமக்கள் அவற்றின் கவர்ச்சியான உள்ளடக்கங்களுக்கு ஏமாந்துபோய் அவற்றின் மறைமுக நோக்கங்களைத் தங்களையறியாமலேயே பரப்பிவிடுகிறார்கள் என்கின்றார்.
மேற்கோள்கள்
பகுப்பு:இணையம்
ரோடைட்டு
ரோடைட்டு அல்லது ரோடியத் தங்கம் (Rhodite or rhodian gold) இயற்கையிலேயே காணப்படும் ஒரு தாதுப்பொருளாகும். தங்கமும் ரோடியமும் இத்தாதுவில் கலந்துள்ளன. மெக்சிகோவிலும், கொலம்பியாவிலும் 1825 ஆம் ஆண்டு கிடைத்த தாதுவில் 34 முதல் 43 சதவீதம் ரோடியம் கலந்திருந்ததாக அறியப்படுகிறது. ரோடைட்டு தாது நொறுங்குத் தன்மையைக் கொண்டுள்ளது. 15.5 முதல் 16.8 கிராம்/சென்டிமீட்டர்3 அடர்த்தியுடன் காணப்படுகிறது.
மேற்கோள்கள்
பகுப்பு:தங்கத்தின் கனிமங்கள் பகுப்பு:ரோடியத்தின் கனிமங்கள்
செபாங்கர் தீவு
செபாங்கர் தீவு (ஆங்கிலம்: Sepanggar Island) என்பது மலேசியா, சபா மாநிலத்தில் இருக்கும் செபாங்கர் துணை மாவட்டத்தில் அமைந்துள்ள ஒரு தீவு ஆகும்.
இந்தத் தீவின் கிழக்குக் கரையில் ஒரு சிறிய சமூகத்தினர் வாழ்கின்றனர். நகர மையத்தில் இருந்தும் இலிகாசு விரிகுடாவிலிருந்தும் செபாங்கர் தீவை எளிதாகக் காணலாம். தீவு வடகிழக்கு-தென்மேற்கு நோக்குநிலையைக் கொண்டுள்ளதால் கிழக்குக் கரையோரத்தில் கயா விரிகுடாவின் காட்சியைக் காணலாம். அடர்த்தியான வெப்பமண்டல மழைக் காடுகளால் மூடப்பட்டுள்ள இரண்டு முக்கிய சிகரங்கள் செபாங்கர் தீவில் உள்ளன.
நகர மையத்திற்கு அருகிலுள்ள இயெட்டி வழியாகவும் அல்லது கடற்படை தளத்திற்கு அருகிலுள்ள செபாங்கர் விரிகுடாவில் இருந்தும் தீவை அணுகலாம். இருப்பினும், இந்த தீவு உண்மையில் சுற்றுலாப் பயணிகளால் பார்வையிடப்படுவதில்லை.
பெரும்பாலும் மீனவர்கள் இங்கு தங்கி இருக்கிறார்கள். இரண்டாம் உலகப் போரின் பல குண்டுகள் இங்கு கண்டுபிடிக்கப்பட்டதாக அறியப்படுகிறது.
மேற்கோள்கள்
பகுப்பு:மலேசியாவின் தீவுகள் பகுப்பு:சபா
ஆர்வமொழியணி
ஆர்வம்  =   அன்பு,   மகிழ்ச்சி. மனத்திற்குள் ஏற்படும் மகிழ்ச்சியைத் தெரிவிக்கும் சொற்கள் மிகுதியாக அமைந்து வருவது ஆர்வமொழி அணி ஆகும். இது மகிழ்ச்சி அணி எனவும் பெயர் பெறும்.
ஆர்வமொழியணியின் இலக்கணம்
நூற்பா ஆர்வமொழி மிகுப்பது ஆர்வ மொழியே. --(தண்டியலங்காரம்,68)
(எ.கா.) சொல்ல மொழிதளர்ந்து சோரும் துணைமலர்த்தோள் புல்ல இருதோள் புடைபெயரா - மெல்ல நினைவோம் எனின்நெஞ்சு இடம்போதாது எம்பால் வனைதாராய் வந்ததற்கு மாறு. --(தண்டியலங்கார மேற்கோள்)
பாடல்பொருள்:
தன்னை நாடிவந்த தலைவனின் செயலால் தனக்கேற்பட்ட மகிழ்ச்சியை ஆர்வம் மிக்க சொற்களால் தலைவி வெளிப்படுத்துவது இப்பாடல். அழகிய மாலையணிந்த தலைவனே! நீ என்னிடம் நாடி வந்ததற்கு நான் எவ்வாறு கைமாறு செய்வேன்? உன்முன் நின்று சொல்ல முயன்றால் என் சொற்கள் தடுமாறிச் சோர்கின்றன; உன் இரு தோள்களையும் தழுவிக்கொள்வோம் என முயன்றால் என் இரு தோள்களும் அந்த அளவு வளர்ந்தன அல்ல;  மெல்ல உன்புகழை நினைக்க முயன்றால் என் உள்ளத்தில் அதற்கு இடம் போதாது.
இவ்வாறு தலைவி தன்மனத்தில் நிறைந்த மகிழ்ச்சியை ஆர்வமிக்க சொற்களால் வெளிப்படுத்தியிருப்பதால் இது ஆர்வமொழி அணி.
வெளி இணைப்புகள்
பகுப்பு:அணி இலக்கணம்
ஒக்கைடோ பல்கலைக்கழகம்
ஒக்கைடோ பல்கலைக்கழகம் (யப்பானிய மொழி:北海道大学) யாப்பானிலுள்ள முன்னணித் தேசிய பல்கலைக்கழகங்களில் ஒன்றாகும். இது சப்போரோ நகரின் மத்தியில் அமைந்துள்ளது. ஒக்கைடோ பல்கலைக்கழகம் 1876 இல் சப்போரோ விவசாயக் கல்லூரியாக அமெரிக்கரான வில்லியம் கிளார்க் என்பவரால் ஆரம்பிக்கப்பட்டது.
thumb|left|200px|பொறியிற்பீட முன் தோற்றம்
ஆரம்பத்தில் 24 மாணவர்களையும் 6 விரிவுரையாளர்களையும் கொண்டிருந்தது. இது 1918 ஏப்ரல் முதலாம் நாள், யப்பானின் 9 அரச பல்கலைக்கழகங்களில் ஒன்றாக மாற்றப்பட்டது. 1919 இல் மருத்துவ பீடம் நிறுவப்பட்டதோடு விவசாயக் கல்லூரி விவசாய பீடமாக மாற்றப்பட்டது. அதன் பின்னர் பல பீடங்கள் ஒன்றன்பின் ஒன்றாகத் தொடக்கப்பட்டு, 2006இல் மொத்தமாக 12 பீடங்களைக் கொண்டுள்ளது. 2004 முதல் யப்பானின் தேசிய பல்கலைக்கழகக் கூட்டுத்தாபனச் சட்டத்தின் கீழ் நிதி தொடர்பாக தன்னாட்சியை கொண்டிருந்தாலும் யப்பான் கல்வி, கலாச்சார, விளையாட்டு, விஞ்ஞான தொழில்நுட்ப அமைச்சு முக்கிய அதிகாரத்தை செலுத்தி வருகின்றது.
வெளியிணைப்புகள்
பகுப்பு:ஹொக்கைடோ பகுப்பு:ஜப்பானிய பல்கலைக்கழகங்கள் பகுப்பு:1918 ஆம் ஆண்டில் ஏற்படுத்தப்பட்ட கல்வி நிறுவனங்கள்
சாகர்மாதா தேசியப் பூங்கா
சாகர்மாதா தேசியப் பூங்கா (Sagarmāthā National Park) (sagaramāthā rāṣṭriya nikuñja), நேபாள நாட்டின் தலைநகரம்  காட்மாண்டிலிருந்து கிழக்கே இமயமலையின் எவரஸ்டு கொடுமுடியின் அடிவாரத்தில் அமைந்த பாதுகாக்கப்பட்ட பகுதியாகும். சாகர்மாதா தேசியப் பூங்கா உலகின் முக்கிய பறவைகளின் சரணாலயங்களின் ஒன்றாக உள்ளது. நேபாளத்தின் சொலு கூம்பு மாவட்டத்தில் அமைந்துள்ள இப்பூங்கா, கடல் மட்டத்திலிருந்து 7000 மீட்டர் உயரத்தில், 124,400   ஹெக்டேர் நிலப் பரப்பு கொண்டது. யுனேஸ்கோவால் இயற்கையாக அமைந்த உலகப் பாரம்பரியக்களமாக ஏற்றுக் கொண்டுள்ளது. சுற்றுலா பயணிகளின் வசதிக்காக இங்கு சான்போசி எனும் பெயருடைய சிறு விமான நிலையம் உள்ளது. பூங்காவின் பாதுகாப்பு மற்றும் சட்ட அமலாக்கம் நடைமுறைப்படுத்த நேபாள இராணுவத்தின் ஒரு படைப் பிரிவு இப்பூங்காப் பகுதியில் உள்ளது.
அமைவிடம்
நேபாள நாட்டின் கூம்பு மாவட்டத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.
பெயர்க் காரணம்
சாகர்மாதா என்ற நேபாள மொழியின் சொல்லின், சாகர் என்பதற்கு வானம்  என்றும், மாதா என்பதற்கு  தலை  என்று பொருள்படும். சாகர்மாதா என்பதற்கு வானத்தின் தலை என்று நேபாள மொழியில் பொருள் படுத்தப்படுகிறது. மேலும் நேபாள மொழியில் எவரஸ்டு மலையை சாகர்மாதா என்றே அழைக்கின்றனர்.
அமைவிடம்
நேபாளத்தின் கூம்பு மாவட்டத்தில், இமயலையின் எவரஸ்டு சிகரத்தின் அடிவாரத்தில் அமைந்த சாகர்மாதா தேசியப் பூங்காவின் வடக்குப் பகுதி, சீனாவின் திபெத் தன்னாட்சி பகுதியுடன், பன்னாட்டு எல்லையாக கொண்டுள்ளது. தெற்கில் தூத் கோசி ஆறும், கிழக்கில் மாகலு பாருன் தேசியப் பூங்காவும் எல்லைகளாக அமைந்துள்ளது.
போக்குவரத்து
காட்மாண்டு நகரத்திலிருந்து 135 கிலோ மீட்டர் தொலைவில் உள்ள சாகர்மாதா தேசியப் பூங்காவை அடைய சாலை வழியாக பேருந்தில் 135 கிலோ மீட்டர்  பயணிக்க வேண்டும். காத்மாண்டிலிருந்து இப்பூங்காவை அடைய அடிக்கடி சிறு விமான சேவைகள் உண்டு.
தாவரங்கள்
இத்தேசிய பூங்காவின் கீழ்புறத்தின் காட்டுப் பகுதியில் பூர்ச்ச மரங்கள், (பிரம்பு),  உதிரா ஊசியிலைக் கொண்ட புதர்ச்செடி வகைகள்,  தேவதாரு  மரங்கள்,  மூங்கில் செடிகள், ஊசி இலை மரங்கள், பசுமை மாறச் செடியினங்களும் வளர்கிறது. தேசியப் பூங்காவின் மேற்புறத்தில் மூலிகைச் செடிகள் வளர்கிறது.
வன விலங்கினங்கள்
சாகர்மாதா தேசியப் பூங்காவில் உள்ள 118 வகையான பறவைகளில், நேபாள நாட்டின் தேசிய பறவையான இமயமலை மோனல்கள் மற்றும் காட்டுக் கோழிகள், அல்பைன் காக்கைகள், செம்மூக்கு காக்கைகள், இமயமலை கருப்புக் கரடிகள், பனிச் சிறுத்தைகள், லங்கூர் குரங்குகள், மான்கள், சிவப்பு பாண்டா கரடிகள், கீரிகள் காணப்படுகிறது.
வானிலை
இமயமலையின் எவரஸ்டு கொடுமுடியின் அடிவாரத்தில், உயரமான மலைப் பகுதியில் அமைந்த சாகர்மாதா தேசியப் பூங்கா பகுதியில் ஆக்சிசனும், கடுங்குளிரும் காணப்படுகிறது. எனவே இங்குள்ள விலங்குகள் அடர்ந்த முடிகளும், குறைந்த அளவு ஆக்சிசனை சுவாசித்து உயிர் வாழும் தகுதியும் கொண்டுள்ளது.
சாகர்மாதா மேலாண்மைத் திட்டம்
இத்தேசியப் பூங்காவின் சுற்றுச் சூழலை பாதுகாக்க உள்ளூர் தலைவர்கள், கிராமப் பெரியவர்கள், லாமாக்கள் ஒத்துழப்புடன் பூங்காவின் அதிகாரம் பெற்ற பிரதிநிதிகள் அடங்கிய ஒரு ஆலோசனைக்குழு அமைக்கப்பட்டுள்ளது.
ஒருங்கிணைந்த பாதுகாப்பு மற்றும் வளர்ச்சி திட்டம் (ICDP) மற்றும் அங்கீகரிக்கப்பட்ட மேலாண்மை திட்டம் அடிப்படையில் அதன் தொடர்புடைய நடவடிக்கைகள் மூலம் உள்ளூர் சமுதாயங்களுக்கு பூங்கா வருவாயிலிருந்து 50% வழங்கி வருகிறது.
மலையேற்றப் பயிற்சி
எவரஸ்டு கொடுமுடியின் அடிவாரத்தில் சாகர்மாதா தேசியப் பூங்கா அமைந்துள்ளதால், மலையேற்றப் பிரியர்களுக்கு, செர்ப்பாக்களின் உதவியுடன் மலையேற்றப் பயிற்சி அளிக்கப்படுகிறது.
மேலும் படிக்க
பகுப்பு:வனவிலங்குகள் காப்பகங்கள்  பகுப்பு:ஆசிய மாதக் கட்டுரைகள் நவம்பர் 2015
மிட்னாபூர் கோட்டம்
மிட்னாபூர் கோட்டம் (Medinipur Division), இந்தியாவின் மேற்கு வங்காள மாநிலத்தில் 5 வருவாய் கோட்டங்களில் ஒன்றாகும். இக்கோட்டம் மேற்கு வங்காளத்தின் தெற்கு மற்றும் தென்மேற்கு பகுதிகளைக் கொண்டது. வர்தமான் கோட்டத்தின் பகுதிகளைக் கொண்டு இக்கோட்டம் 2016-ஆம் ஆண்டில் உருவாக்கப்பட்டது. துறைமுக நகரமான ஹல்டியா இக்கோட்டத்தில் உள்ளது.
மாவட்டங்கள்
மிட்னாபூர் கோட்டம் 5 மாவட்டங்களைக் கொண்டது. அவைகள்:
மக்கள் தொகை பரம்பல்
இக்கோட்டத்தில் இந்துக்கள் 82.3% என்ற அளவில் பெரும்பான்மையாக உள்ளனர். மேலும் சந்தாலிகள், முண்டா பழங்குடியினர் கனிசமாக உள்ளனர். இசுலாமியர் 10% அளவில் உள்ளனர்.
மேற்கோள்கள்
பகுப்பு:மேற்கு வங்காளப் புவியியல்
மஞ்சுளா செல்லூர்
thumb|மஞ்சுளா செல்லூர் மஞ்சுளா செல்லூர் (Manjula Chellur பிறப்பு 5 டிசம்பர் 1955) மும்பை உயர் நீதிமன்றத்தின் முன்னாள் தலைமை நீதிபதி. கல்கத்தா உயர் நீதிமன்றத்தின் முதல் பெண் தலைமை நீதிபதியாகவும், கேரள உயர் நீதிமன்றத்தின் தலைமை நீதிபதியாகவும், கர்நாடக உயர் நீதிமன்றத்தின் முதல் பெண் நீதிபதியாகவும் இருந்தார். இவர் டிசம்பர் 4, 2017 அன்று பணி ஓய்வு பெற்றார்.
தகுதிகள்
மஞ்சுளா செல்லூர் கர்நாடகாவில் பிறந்தார்.இவர் பெற்றார் பெல்லாரி, அல்லும் சங்கலம்மா பெண்கள் கல்லூரியில்,இளங்கலைப்  பட்டம் பெற்றார். பெம்க்களூரிவில் உள்ளா ரேணுகாச்சார்யா சட்டக்கல்லூரியில் சட்டம் பயின்றார். 1977 ஆம் ஆண்டில் இந்திய உச்ச நீதிமன்றம் இங்கிலாந்தின் வார்விக் பல்கலைக்கழகத்தில் பாலினம் மற்றும் சட்ட ஆய்வ்தவித் தொகையினைப் பெற்றார். 2013 இல் மஞ்சுளா செல்லூர் கர்நாடக மாநில மகளிர் பல்கலைக்கழகத்தில் மதிப்புறு முனைவர் பட்டம் பெற்றார்.
தொழில்
மஞ்சுளா செல்லூர், பெல்லாரியில் சட்டம் பயின்ற முதல் பெண் வழக்கறிஞர் ஆனார். இவர் சட்ட ஆலோசகராக பணிபுரிந்தார், இவர் குடிசார் மற்றும் குற்றவியல் சட்டத்தை உள்ளூர் பெல்லாரி நீதிமன்றங்களில் பயிற்சி செய்தார்.
1988 இல் இவர் மாவட்ட மற்றும் அமர்வு நீதிபதியாக நியமிக்கப்பட்டார். இவர் கோலார் மற்றும் மைசூருக்கான முதன்மை மற்றும் அமர்வு நீதிபதியாக பணியாற்றினார். இந்த பதவிகளுக்கு மேலதிகமாக இவர், நீதிமன்றத்தின் தலைமை நீதிபதியாகவும், பெங்களூரில் உள்ள குடும்ப நீதிமன்றத்தின் முதன்மை நீதிபதியாகவும் இருந்தார். 21 பிப்ரவரி 2000 அன்று இவர் கர்நாடக உயர் நீதிமன்ற நீதிபதியாக நியமிக்கப்பட்டார்.
மஞ்சுளா செல்லூர், 21 ஜூன் 2008 முதல் 25 மார்ச் 2010 வரை கர்நாடக நீதி அகாதமியின் தலைவராக பணியாற்றினார். இவர் கர்நாடக மாநில சட்ட சேவை ஆணையத்தின் நிர்வாகத் தலைவராகவும் இருந்தார். 9 நவம்பர் 2011 அன்று இவர் கேரள உயர் நீதிமன்றத்தின் தலைமை நீதிபதியாக நியமிக்கப்பட்டார் மற்றும் 26 செப்டம்பர் 2012 முதல் இவர் கேரளாவின் தலைமை நீதிபதியாக உள்ளார்.
உயர்நிலை வழக்குகள்
2013 ஆம் ஆண்டில் கேரள உயர் நீதிமன்றத்தின் தலைமை நீதிபதி மஞ்சுளா செல்லூர் மற்றும் நீதிபதி வினோத் சந்திரன் அடங்கிய அமர்வு, மாநிலங்களவையின் துணைத் தலைவர் பி. ஜே. குரியனுக்கு எதிரான பலாத்கார வழக்கு தொடர்பான அறிக்கையை சமர்ப்பிக்கும்படி மாநில அரசுக்கு உத்தரவிட்டது. மேலும் மார்ச் 2013 ல், "பனிக்கூழ் கடை நாசவேலை வழக்கு " தொடர்பான மற்றொரு விசாரணையில் முன்கூட்டியே விசாரணைக்காக முக்கிய மார்க்சிய அரசியல்வாதியும் எதிர்க்கட்சித் தலைவருமான வி. எஸ். அச்சுதானந்தனின் வேண்டுகோளை நீதிபதிகள் நிராகரித்தனர். 1990 களில் குழந்தைகள் மற்றும் பெண்களை விபச்சாரத்தில் ஈடுபடுத்த முயன்றதற்காக இவர்கள் மீது வழக்கு பதியப்பட்டது.
2017 ல் ஒரு வழக்கில் உடல்ரீதியான தாக்குதலுக்கு எதிர்ப்பு தெரிவிக்கும் மருத்துவர்களிடம் இவர்கள் அடிப்பதற்கு பயப்படுகிறார்கள் என்றால் அவர்கள் ராஜினாமா செய்து வீட்டிலேயே இருக்க வேண்டும் என்று கூறினார். பாதுகாப்பான பணிச்சூழலைக் கோரி, இந்த தாக்குதல்களில் இருந்து காப்பாற்ற வேண்டி, குடியிருப்பு மருத்துவர்கள் வேலைநிறுத்தத்தில் ஈடுபட்டனர். நீதிபதியின் இந்தக் கூற்றினால் மனுதாரர்கள் கோபமடைந்தனர் மற்றும் வாடிக்கையாளரின் எதிர்பார்ப்புகள் நிறைவேறவில்லை என்றால் நீதிபதிகள் மற்றும் வழக்கறிஞர்கள் இப்படி நடந்துகொண்டால் என்ன செய்வது என்று எதிர்த்தனர். குற்றம் சாட்டப்பட்டவருக்கு எதிராக நீதிமன்ற வழக்கு சென்றால், குற்றம் சாட்டப்பட்டவர் அல்லது இவரது உறவினர்கள் நீதிபதிகள் மற்றும் வழக்கறிஞர்களுக்கும் எங்களைத் தாக்கியது போல் இவர்களையும் தாக்கினால் இவர்கள் என்ன செய்வார்கள் என்ரு மருத்துவர்கள் கேள்வி எழுப்பினர்.
புற இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வாழும் நபர்கள் பகுப்பு:1955 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள்
தெலுங்குச் சோழர்கள்
தெலுங்குச் சோழர்கள் எல்லோரும் தங்களைச் ரேணாட்டு சோழர்கள் எனச் சொல்லிக் கொண்டார்கள். இவர்களில் ஐந்து வம்சங்கள் வெவ்வெறு காலகட்டங்களில் வெவ்வேறு இடங்களை ஆண்டுள்ளனர். இவர்கள் ஆண்ட பகுதிவாரியாக இவர்கள் பிரித்து அடையாளப்படுத்தப்படுகின்றனர்.
இரேணாட்டுச் சோழர்
இவர்களில் ஒரு பிரிவினர் ரேநாட்டுச் சோழர்கள் என்றும் அழைக்கப்படுகிறார்கள். இவர்களின் நாடு ரேணாடு ஏழாயிரம் என குறிப்பிடப்பட்டது. இவர்கள் தாங்கள் கரிகாலன் வழியினர் என்று உரிமை கொண்டாடினர் சூரிய மரபினர் என்றும் காசியப கோத்திரத்தினர் என்றும் சொல்லிக்கொண்டனர். இவர்களின் பொ.ஊ. 6 முதல் 8ஆம் நூற்றாண்டு கல்வெட்டுகள் கடப்பை மாவட்டத்தில் காணப்படுகின்றன.
பொத்தப்பி சோழர்
இரேணாட்டுச்சோழர் ஆட்சி முடிந்ததும் பொத்தப்பு அரச பரம்பரை தொடங்குகிறது. இவர்களில் முதலில் குறிப்பிட வேண்டியவர் மதுராந்தக பொத்தப்பிச் சோழன். இவர் மதுரையை வென்றதாகவும் பொத்தப்பி என்ற ஊரை உண்டாக்கியதாகவும் இக்காரணங்களால் இவர் இப்பெயர் பெற்றதாகவும் சொல்லப்படுகிறது. பொத்தப்பி என்ற ஊர் அதே பெயரில் கடப்பை மாவட்டத்தில் புல்லம்பேட்டை வட்டத்தில் இப்போதும் இருந்துவரும் ஊரே என்று அடையாளம் காட்டப்பட்டுள்ளது.
வேலநாட்டி சோழர்கள்
முதலாம் குலோத்துங்க சோழன், மற்றும் அவனுக்குப் பின் பட்டத்திற்கு வந்தவர்கள் ஆகியோருடைய பிரதிநிதியினராக இந்த வமிசத்தைச் சேர்ந்தவர்கள் தெலுங்க நாட்டின் பல பகுதிகளில் இருந்து வந்ததை ஒவ்வோர் ஆட்சியின் கல்வெட்டுக்களும் உறுதிபடுத்துகின்றன. இரண்டாம் இராஜேந்திர சோழன் மற்றும் மூன்றாம் குலோத்துங்கன் காலப்பகுதியில் தெலுங்குச் சோடர்களின் வரலாற்றுக் காலவரை, அரச மரபுவழி ஆகியவற்றில் பல சிக்கல்கள் உண்டாகின்றன. தெலுங்குச் சோடர்களின் அதிகாரத்தையும் முக்கியத்துவத்தையும் குறித்துக் கல்வெட்டு, இலக்கிய ஆதாரங்கள் தங்குதடையின்றி கிடைக்கின்றன. ஆனாலும் இந்த வகை அரசர்களின் அரச மரபுகளின் வரலாற்றை தொடர்ச்சியாகவும் முரண்பாடில்லாமலும் பொருத்தமாயும் எழுதுவதற்கான முயற்சிகள் அவ்வளவாக வெற்றி பெறவில்லை.
மற்ற தெலுங்குச்சோழர்கள்
இது தவிர கோனிடேனா சோழர், நன்னூரூ சோழர், நெல்லூர் சோழர்கள் என்ற மூன்று தெலுங்குச்சோழ அரசமரபுகளும் இன்றைய கடப்பை, குண்டூர், நெல்லூர், பிரகாசம் போன்ற மாவட்டங்களில் பல பகுதிகளை ஆண்டுள்ளனர்.
களப்பிரர் காலம்
180px|thumb|இடது|களப்பிரர் கால ரேணாடு. (இளம் ஊதா) பொ.பி. 3-5 நூற்றாண்டு. களப்பிரர் ஆட்சியில் சோழர்கள் தெலுங்கு தேசம் சென்று தனியாட்சி நிறுவினர். அவர்களே தெலுங்குச் சோழர்கள் என்ற கருத்து பெரும்பாலும் ஏற்றுக்கொள்ளப்பட்டிருக்கிறது.
மேற்கோள்கள்
பகுப்பு:சோழர் பகுப்பு:இந்திய அரச மரபுகள் பகுப்பு:இந்தியப் பேரரசுகள் பகுப்பு:ஆந்திரப் பிரதேச வரலாறு